Der er lagt op til fest den 23. september. Her er det nemlig planen, at Aalborg Plusbus skal indvies. Rådmand i By og Land i Aalborg Kommune, Jan Nymark Rose Thaysen fra Venstre, fortæller. - Jeg er utrolig glad og stolt over, at vi nu er kommet så langt, at vi kan præsentere en dato for åbningen af Danmarks første rigtige BRT-forbindelse i Aalborg. - Plusbussen er et topmoderne transportmiddel, som vil give et markant løft til den kollektive trafik og gavne fremkommeligheden i Aalborg - allerede fra dag ét. Åbningsdagen skal være en festdag, og derfor skal der arrangeres festligheder rundt i hele byen langs ruten, og det vil være gratis at rejse med Plusbus på selve åbningsdagen. Programmet for åbningsdagen er endnu ikke fastlagt, men der bliver inviteret til fest på Gammeltorv i Aalborg.

Opsummering:
Det bliver til efteråret, at aalborgenserne kan sætte sig i de nye Plusbusser for første gang.